recursal/SuperWikiNEXT-32B huggingface dataset:
Συντεταγμένες: 16°28′N 85°53′W﻿ / ﻿16.467°N 85.883°W﻿ / 16.467; -85.883

To **Γουανάχα** (ισπανικά: *Guanaja*) είναι νησί στην Καραϊβική, το οποίο ανήκει στην Ονδούρα. Είναι το δεύτερο μεγαλύτερο νησί του αρχιπελάγους Ίσλας ντε λα Μπαΐα μετά το Ροατάν από το οποίο απέχει 12 χιλιόμετρα. To νησί απέχει περίπου 70 χιλιόμετρα από τις βόρειες ακτές της Ονδούρας και ο κύριος οικισμός του νησιού είναι ο ομώνυμος οικισμός. Έχει έκταση 55,4 τ.χλμ. και πληθυσμό 4.535 κατοίκους (2001). 
Η κύρια πηγή εισοδήματος για τους νησιώτες είναι η αλιεία και ειδικότερα η αλιεία γαρίδας. Ο τουρισμός δεν είναι ιδιαίτερα αναπτυγμένος και περιορίζεται σε λίγα μικρά θέρετρα που εξυπηρετούν δύτες και ταξιδιώτες περιπέτειας.

Εξωτερικοί σύνδεσμοι
--------------------

* Πολυμέσα σχετικά με το θέμα  Guanaja στο Wikimedia Commons
Η **Διαμάντω Κουμπάκη** (Πειραιάς, 8 Φεβρουαρίου 1926 - Νίκαια, 17 Αυγούστου 1944) ήταν Ελληνίδα αντιστασιακός, μαχήτρια της ΟΠΛΑ και μέλος του ΚΚΕ. Δολοφονήθηκε στο μπλόκο της Κοκκινιάς, μετά από βασανιστήρια, τον Αύγουστο του 1944.

Ήταν μέλος του ΚΚΕ, στέλεχος της ΕΠΟΝ και μαχήτρια της ΟΠΛΑ. Για τη δράση της στα Ταμπούρια και στην Αμφιάλη, όπου και είχε τραυματιστεί σε μάχη με τους Γερμανούς και με τα τάγματα ασφαλείας είχε αποκτήσει φήμη.

Στο μπλόκο της Κοκκινιάς στις 17 Αυγούστου 1944 η Κουμπάκη συνελήφθη έπειτα από κατάδοση. Βασανίστηκε μαζί με άλλα μέλη της ΟΠΛΑ "καννιβαλικά" και εκτελέστηκε από τους Γερμανούς στη πλατεία Οσίας Ξένης ενώ τα τελευταία της λόγια ήταν: «Μια ζωή τη χρωστάμε, ας μην την πάρουν οι προδότες. Υπάρχουν χιλιάδες λεβέντες, θα τους εκδικηθούν».

Προς τιμή της μνήμης της, πλατεία στη Νεάπολη της Νίκαιας φέρει το όνομα της όπου υπάρχει και προτομή της.

Παραπομπές
----------

1. ↑  Ανακτήθηκε στις 16  Οκτωβρίου 2022.
2. ↑  Ανακτήθηκε στις 16  Οκτωβρίου 2022.
3. ↑  «Τα χαλίκια είναι βαμμένα ακόμη με το αίμα των αγωνιστών». *Η Εφημερίδα των Συντακτών*. Ανακτήθηκε στις 24 Σεπτεμβρίου 2019.
4. ↑  Ιάσονας Χανδρινός:Το τιμωρό χέρι του λαού Η δράση της ΕΛΑΣ και της ΟΠΛΑ στην κατεχόμενη πρωτεύουσα 1942-1944,εκδόσεις Θεμέλιο σελ. 235
5. 1 2  «Εγκαινιάζεται η πλατεία Κουμπάκη». *Ριζοσπάστης*. 3 Νοεμβρίου 2005. Ανακτήθηκε στις 24 Σεπτεμβρίου 2019.
Συντεταγμένες: 50°49′8.40″N 17°39′29.52″E﻿ / ﻿50.8190000°N 17.6582000°E﻿ / 50.8190000; 17.6582000

Ο **Ανατολικός Νάισσε**, επίσης γνωστός με το πολωνικό του όνομα, **Νίσα Κουότσκα** (Nysa Kłodzka, γερμανικά: Glatzer Neiße‎, τσεχικά: Kladská Nisa‎), είναι ποταμός στη νοτιοδυτική Πολωνία, αριστερός παραπόταμος του Όντερ. Έχει μήκος 188 χλμ. (21ος μεγαλύτερος) και έκταση λεκάνης απορροής 4.570 χλμ2 (τα 3.742 στην Πολωνία).

Πριν από τον Β΄ Παγκόσμιο Πόλεμο ήταν μέρος της Γερμανίας. Κατά τη Διάσκεψη της Γιάλτας, συζητήθηκε από τους Δυτικούς Συμμάχους ως μια πιθανή γραμμή των δυτικών πολωνικών συνόρων. Έγιναν προσπάθειες για διαπραγμάτευση συμβιβασμού με τους Σοβιετικούς για τα νέα πολωνο-γερμανικά σύνορα και προτάθηκε να γίνει ο Ανατολικός Νάισσε η γραμμή οριοθέτησης. Αυτό θα σήμαινε ότι η (Ανατολική) Γερμανία θα μπορούσε να είχε διατηρήσει περίπου τη μισή Σιλεσία, συμπεριλαμβανομένου του μεγαλύτερου μέρους του Βρότσουαφ (πρώην Μπρέσλαου). Ωστόσο, οι Σοβιετικοί απέρριψαν την πρόταση στη Διάσκεψη του Πότσδαμ και επέμειναν ότι τα νότια σύνορα μεταξύ Γερμανίας και Πολωνίας πρέπει να τραβηχτούν δυτικότερα, στο Λουσατιανό Νάισσε.

Πλημμύρες
---------

Ο Ανατολικός Νάισσε πηγάζει από την οροσειρά Σνιέζνικ στα Σουδητικά Όρη, κοντά στα σύνορα με την Τσεχία. Ρυθμίζεται εν μέρει. Ο ποταμός συχνά εγκαταλείπει τις όχθες του και έχει πλημμυρίσει τις κοντινές πόλεις, καταστρέφοντάς τις ολοσχερώς. Τα χρονικά της πόλης από το Κουότσκο αναφέρουν πλημμύρες τις εξής χρονιές:

* 14ος αιώνας: 1310
* 15ος αιώνας: 1441, 1464, 1474
* 16ος αιώνας: 1500, 1522, 1524, 1560, 1566, 1570, 1587, 1589, 1591, 1598,
* 17ος αιώνας: 1602, 1603, 1605, 1610, 1611, 1612, 1625, 1646, 1652, 1655, 1689, 1693, 1696
* 18ος αιώνας: 1702, 1703, 1713, 1724, 1735, 1736, 1740, 1755, 1763, 1767, 1775, 1785, 1787, 1789, 1799
* 19ος αιώνας: 1804, 1806, 1827, 1828, 1829, 1831, 1850, 1854, 1879, 1881, 1883, 1891, 1897
* 20ος αιώνας: 1900, 1903, 1907, 1938, 1952, 1997, 1998

Δείτε επίσης
------------

* Λουσατιανός Νάισσε
* Νίσα Σαλόνα
* Μικρός Νάισσε
* Γεωγραφία της Πολωνίας

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ανατολικός Νάισσε** |

1. 1 2  Plokhy S.M. *Yalta: The Price of Peace*, Νέα Υόρκη: Viking, 2010.
2. ↑  Στατιστική Επετηρίδα της Δημοκρατίας της Πολωνίας 2017, Στατιστική Υπηρεσία Πολωνίας, σελ. 85-86
3. ↑  Μπρόγκαν, Πάτρικ (1990). *The Captive Nations: Eastern Europe, 1945-1990*. Avon books, σελ. 18. (ISBN 0380763044)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 246109696
* GND: 4093579-6
* NKC: ge486814

 |

 |
Ο **ανατολικός λισσοτρίτωνας**, *Lissotriton schmiditleri* (Raxworthy, 1988) είναι ένα είδος τρίτωνα στην οικογένεια Salamandridae. Αποτελεί ένα από τα δύο είδη λισσοτρίτωνα στην Ελλάδα.

Περιγραφή
---------

Πρόκειται για μικρού μεγέθους τρίτωνα, που φτάνει τα 11cm ολικό μήκος. Εκτός αναπαραγωγικής περιόδου η διάκριση αρσενικών και θηλυκών ατόμων είναι δύσκολη, καθώς και και τα δύο φύλα έχουν παρόμοιο μέγεθος και χρωματισμό. Κατά τη διάρκεια της αναπαραγωγικής περιόδου, τα αρσενικά γίνονται πιο σκουρόχρωμα και σχηματίζουν ένα λοφίο κατά μήκος της ράχης, με μαύρες κηλίδες να καλύπτουν το μεγαλύτερο μέρος του σώματος. Τα θηλυκά επίσης έχουν κηλίδες, αλλά εντοπίζονται κυρίως στο κοιλιακό μέρος του σώματος.

Βιολογία
--------

Τα θηλυκά γεννούν 60-300 αυγά τα οποία τυλίγουν με φύλλα υδρόβιων φυτών. Ζευγαρώνουν αμέσως μετά τη χειμερία νάρκη σε στάσιμα ή ελαφρώς ρέοντα νερά.

Γεωγραφική κατανομή
-------------------

Απαντάται στην Ελλάδα (Ανατολική Μακεδονία, Θράκη και Σαμοθράκη), στη Βουλγαρία και τη Τουρκία.

Παραπομπές
----------

1. ↑  «.:| herpetofauna.gr |:...Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 21 Ιανουαρίου 2018.
2. ↑  «herpetofauna.gr - Ελληνική Ερπετοπανίδα». *www.herpetofauna.gr*. Ανακτήθηκε στις 10 Φεβρουαρίου 2020.
3. ↑  Wielstra, Ben; Canestrelli, Daniele; Cvijanović, Milena; Denoël, Mathieu; Fijarczyk, Anna; Jablonski, Daniel; Liana, Marcin; Naumov, Borislav *και άλλοι*. (2018). «The distributions of the six species constituting the smooth newt species complex (Lissotriton vulgaris sensu lato and L. montandoni) – an addition to the New Atlas of Amphibians and Reptiles of Europe». *Amphibia-Reptilia* **39** (2): 252–259. doi:10.1163/15685381-17000128. ISSN 0173-5373. .
Η **Διεθνής Ημέρα Μη Βίας** εορτάζεται στις 2 Οκτωβρίου, την ημέρα γενεθλίων του Μαχάτμα Γκάντι. 

Τον Ιανουάριο του 2004, η Ιρανή δικηγόρος, βραβευμένη με Νόμπελ Σιρίν Εμπαντί έλαβε μια ιδέα για μη διεθνή ημέρα μη βίας από ένα καθηγητή που δίδασκε Χίντι στο Παρίσι ενώ βρισκόταν στο Παγκόσμιο Κοινωνικό Φόρουμ. Η ιδέα προσέλκυσε σταδιακά το ενδιαφέρον κάποιων μελών του Κόμματος του Κογκρέσου. Τον Ιανουάριο του 2007, ένα ψήφισμα του συνεδρίου Σατυαγκράχα κάλεσε τα Ηνωμένα Έθνη να υιοθετήσουν την ιδέα, έπειτα από πρωτοβουλία της Σόνια Γκάντι (προέδρου του Ινδικού Εθνικού Κογκρέσου και προέδρου της Ηνωμένης Προοδευτικής Συμμαχίας) και του αρχιεπισκόπου Ντέσμοντ Τούτου.

Στις 15 Ιουνίου 2007 η Γενική Συνέλευση των Ηνωμένων Εθνών ψήφισε για την θέσπιση της Διεθνούς Ημέρας μη Βίας στις 2 Οκτωβρίου. Το ψήφισμα της Γενικής Συνέλευσης κάλεσε τα μέλη του ΟΗΕ να τιμήσουν την 2 Οκτωβρίου με "ένα κατάλληλο τρόπο και να διαδώσουν το μήνυμα της μη-βίας, μεταξύ άλλων, μέσω της εκπαίδευσης και ευαισθητοποίησης του κοινού."

Η Ταχυδρομική Διοίκηση των Ηνωμένων Εθνών (ΤΔΗΕ, με έδρα στη Νέα Υόρκη) ετοίμασε μια ειδική σφραγίδα για το γεγονός, μετά από αίτημα του Ινδού Πρέσβη στη Μόνιμη Αποστολή της Ινδίας στον ΟΗΕ. Το σχέδιο της σφραγίδας προετοιμάστηκε από την ταχυδρομική διοίκηση του ΟΗΕ. Επίσης η ταχυδρομική διοίκηση ανακοίνωσε ότι όλη η αλληλογραφία της ΤΔΗΕ από την 2α μέχρι την 31η Οκτωβρίου περιείχαν τη σφραγίδα.

Δείτε επίσης
------------

* Διεθνής Ημέρα Ειρήνης
* Γκάντι Τζαγιάντι

Παραπομπές
----------

1. ↑  «Conference calls for declaring International day of non-violence».
2. ↑  «UN declares 2 October, Gandhi's birthday, as International Day of Non-Violence». United Nations. 15 Ιουνίου 2007. Ανακτήθηκε στις 2 Οκτωβρίου 2014.
3. ↑  «General Assembly Adopts Texts On Day Of Non-Violence, Ethiopian Millennium; Pays Tribute To Former Secretary-General Kurt Waldheim». United Nations. 15 Ιουνίου 2007. Αρχειοθετήθηκε από το πρωτότυπο στις 19 Ιουνίου 2007. Ανακτήθηκε στις 2 Οκτωβρίου 2014.  Also here
4. ↑   *Topical Philately Related to Mohandas K. Gandhi*, gandhi.topicalphilately.com,

Εξωτερικοί σύνδεσμοι
--------------------

* Επίσημος ιστότοπος
* Πληροφορίες σχετικά με φιλοτελικά υλικά για τον Μοχάντας Καραμτσάντ Γκάντι
Η **Παλαιά Ιερά Μονή του Αγίου Ιωάννη του Τιμίου Προδρόμου** βρίσκεται Ν.Α. της Δεσφίνας Φωκίδος και σε απόσταση περίπου 5-6 χιλιομέτρων. Η τοποθεσία που έχει χτιστεί είναι μιά χαράδρα δύσβατη μέχρι απρόσιτη και λέγεται «Δρυμώνας», κτηματική περιφέρεια της Δεσφίνας. Είναι κτίσμα στους χρόνους των Παλαιολόγων επί Ανδρονίκου 1376-1379, του 13ου ή 14ου αιώνα. Κατά της περίοδο της Εθνικής Επανάστασης του 1821, το μοναστήρι αυτό δοξάστηκε σε μεγάλο βαθμό. Σε αυτή την Ιερά Μονή πρωτοεμόνασε ο εθνεγέρτης της Ρούμελης Δεσπότης Ησαΐας, Επίσκοπος Σαλώνων και φιλοξένησε στις μοναχικές τάξεις σε νεαρά ηλικία τον Αθανάσιο Διάκο τον μετέπειτα ήρωα της Μάχης της Αλαμάνας. Και ο στρατηγός Μακρυγιάννης στα Απομνημονεύματά του γράφει πολλά για το παλιό αυτό μοναστήρι, ως ευλαβής προσκυνητής του την περίοδο εκείνη.

Βιβλιογραφία
------------

* *Ιερές Μνήμες*, Νικόλαος Ιωαν. Παπαλουκάς, Δεσφίνα Φωκίδος 1999
Ο **Αλφρέδο Αντόνιο Μεχία Εσκομπάρ** (*Alfredo Antonio Mejía Escobar*, γεννημένος στις 3 Απριλίου 1990) είναι Ονδουριανός ποδοσφαιριστής, ο οποίος αγωνίζεται ως αμυντικός μέσος για τον Λεβαδειακό.

Σταδιοδρομία σε συλλόγους
-------------------------

Ο Μεχία πέρασε από δοκιμαστικά στη Μονακό το 2009 και φημολογήθηκε ότι θα μετακινούταν στην Σιάτλ Σάουντερς, η οποία είχε στείλει ανιχνευτές ταλέντων στην Ονδούρα.

Ο Μεχία έκανε ένα πέρασμα από την αναπληρωματική ομάδα της Ουντινέζε, πριν ξεκινήσει την επαγγελματική σταδιοδρομία του από την Ρεάλ ΚΝ Εσπάνια, στην οποία αγωνίστηκε για δύο χρόνια. Εντάχθηκε στην ΦΚ Μοτάγουα για το πρωτάθλημα Clausura του 2012. 

Στη συνέχεια, αγωνίστηκε στις Κλουμπ Ντεπορτίβο Μαραθόν (2013-14 και 2016) και Πανθρακικό (2014-16).

Στις 29 Ιανουαρίου 2016, η Ξάνθη ανακοίνωσε επίσημα την υπογραφή του Μεχία, ο οποίος είχε αποδεσμευτεί πρόσφατα από την ΚΝ Μαραθόν. 

Για τη σεζόν 2018-19, επέστρεψε στην πρώτη του ομάδα, την Ρεάλ ΚΝ Εσπάνια, από την οποία έφυγε με ελεύθερη μεταγραφή στην ισπανική Ποντεβέδρα ΚΦ στις 21 Αυγούστου 2019.

Στις 16 Ιανουαρίου 2020, υπέγραψε συμβόλαιο με τον Λεβαδειακό της Σούπερ Λιγκ 2.

Διεθνής σταδιοδρομία
--------------------

Ο Μεχία έπαιξε με τις «μικρές» Εθνικές της Ονδούρας στο Παγκόσμιο Κύπελλο U17 του 2007, στο Παγκόσμιο Κύπελλο U20 του 2009 και στους Θερινούς Ολυμπιακούς Αγώνες του 2012.

Έκανε το ντεμπούτο του για την Εθνική Ονδούρας τον Ιανουάριο του 2011, σε έναν αγώνα του Κόπα Σεντροαμερικάνα 2011 εναντίον της Κόστα Ρίκα. Έχει εκπροσωπήσει τη χώρα του στο Κόπα Σεντροαμερικάνα 2011 και 2017, καθώς και στο ΚΟΝΚΑΚΑΦ Γκολντ Καπ 2011, 2015 και 2017.

Παραπομπές
----------

1. ↑  (πολλαπλές γλώσσες) *Transfermarkt*. 121850. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 78483f73.
3. ↑  Scouting: Three Honduran Midfielders
4. 1 2  «Transfer history». *www.transfermarkt.com*.
5. ↑  «Ο Αλφρέδο Μεχία υπέγραψε στον Λεβαδειακό». *www.sfina.gr*. 15 Ιανουαρίου 2020. Αρχειοθετήθηκε από το πρωτότυπο στις 28 Νοεμβρίου 2020.
6. ↑  (Αγγλικά) Αλφρέδο Μεχία – Επιδόσεις στις διοργανώσεις της FIFA
7. 1 2  «National team career». *www.transfermarkt.com*.
8. ↑  «Mexico v Honduras: Quarterfinal - 2017 CONCACAF Gold Cup». *www.zimbio.com*. 19 Ιουλίου 2017.

Εξωτερικοί σύνδεσμοι
--------------------

* Αλφρέδο Μεχία στην ιστοσελίδα National-Football-Teams.com
* Προφίλ στο Transfermarkt.com

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Λεβαδειακού – τρέχουσα σύνθεση |
| --- |
|  |
|  | 
* 2 Χατζηλάμπρος
* 3 Βλάχος
* 4 Νίκας
* 5 Ανγκουά
* 6 Φυτανίδης
* 7 Καστιγιόν
* 8 Κονέ
* 9 Μάντζιος
* 11 Σανάμπρια
* 14 Παντελιάδης
* 17 Καραμπάς
* 19 Μπάγιτς
* 20 Ορφανίδης
* 21 Καραχάλιος
* 22 Κοζορώνης
* 24 Λιάγκας
* 25 Τσάπρας
* 27 Ιωαννίδης
* 29 Ενομό
* 31 Συμελίδης
* 33 Κρνέτα
* 40 Επασί
* 66 Μαχαίρας
* 77 Αργυρόπουλος
* 86 Μακρής
* 88 Βούγιοβιτς
* 99 Κονάν
* Προπονητής: Αντωνίου
 |

 |
Ο ατομικός σωματειακός αθλητισμός ξεκίνησε το 2006 με την ΑΜΟΤΟΕ να βγάζει ομαδική βαθμολογία συλλόγων στα Πανελλήνια πρωταθλήματα εκείνης της χρονιάς και συγκεκριμένα στις κατηγορίες 'enduro' και 'scramble', στην πρώτη ουσιαστικά χρονιά που διοργάνωνε θεσμούς αγώνων.

Η ΑΜΟΤΟΕ ήταν εκείνη που καθιέρωσε την υπαγωγή των αθλητών σε σωματεία,σύμφωνα με τον αθλητικό νόμο.

Η παράδοση των αγώνων μοτοσυκλέτας στην Ελλάδα είναι μεγάλη με τον πρώτο αγώνα να χρονολογείται το 1926.

Επίσης πέρα του ατομικού μοτοαθλητισμού,στην Ελλάδα την δεκαετία του 1930 διεξήχθησαν αγώνες μοτοποδοσφαίρου. 

2006:

| Έτος-Κατηγορία | Ομάδα |
| --- | --- |
| 2006-Enduro  | Μ.Ο. Θεσσαλονίκης |
| 2006-Scramble  | Μ.Ο. Θεσσαλονίκης |
| 2010-Motocross | Άρης Πεντέλης |
| 2011-Enduro | ΑΤΤΙΚΟ Α.Σ.Α.Ε.Δ. |
| 2012-Enduro | ΑΤΤΙΚΟ Α.Σ.Α.Ε.Δ. |
| 2012-Ταχύτητας  | ΛΕΜΟΤ |
| 2012-Dragster  | ΛΕΝΟΕ |
| 2012-Trail ride  | ΕΔΟ |
| 2012-Έπαθλο ταχύτητας  | ΛΦΣΦ ΟΜΑΔΑ 65 |

Παραπομπές
----------

1. ↑
2. ↑
3. ↑
4. ↑
5. ↑
6. ↑

Πηγές
-----
Ο **διαδανεισμός** είναι μια υπηρεσία που παρέχεται από τις περισσότερες πλέον βιβλιοθήκες στους χρήστες για την αρτιότερη κάλυψη των πληροφοριακών τους αναγκών. Με τον διαδανεισμό δίνεται η δυνατότητα στον χρήστη να ζητήσει από την τοπική βιβλιοθήκη, όπου εξυπηρετείται, τεκμήρια που υπάρχουν σε άλλη βιβλιοθήκη. Σ’ αυτή την περίπτωση η τοπική βιβλιοθήκη λειτουργεί ως μεσάζων ανάμεσα στην απομακρυσμένης βιβλιοθήκης και το χρήστη. Η τοπική βιβλιοθήκη δανείζεται το τεκμήριο το οποίο κατόπιν δανείζει στο χρήστη. Το κόστος που προκύπτει για την συγκεκριμένη υπηρεσία (π.χ. ταχυδρομικά έξοδα) καλείται να το καλύψει είτε ο χρήστης είτε το ακαδημαϊκό ίδρυμα στο οποίο ανήκει ο χρήστης. Ο διαδανεισμός έχει ως στόχο την κοινή εκμετάλλευση πόρων των βιβλιοθηκών έτσι ώστε να μειώνονται τα έξοδα για την απόκτηση τεκμηρίων. Η διαδικασία συνήθως έχει ως εξής: ο χρήστης συμπληρώνει μια αίτηση όπου αναγράφει το είδος και την έκταση του τεκμηρίου που τον ενδιαφέρει (άρθρο, βιβλίο, σελίδες τόμου, φωτοτυπία στατιστικών δεδομένων) και η τοπική βιβλιοθήκη στέλνει το αίτημα στην βιβλιοθήκη που διαθέτει το τεκμήριο. Η βιβλιοθήκη που καλείται να στείλει το υλικό, εξετάζει την περίπτωση και εφόσον δεν παραβαίνει τις πολιτικές της (π.χ. σε παλαιότυπα, σπάνια έργα αποφεύγεται η μετακίνηση και ο δανεισμός) αποστέλλει στη βιβλιοθήκη-μεσάζοντα αιτείται το ζητούμενο υλικό. Η διαδικασία της υπηρεσίας του διαδανειμού πραγματοποιείται και εποπτεύεται σήμερα εξολοκλήρου ηλεκτρονικά. 

Ο χρήστης της υπηρεσίας οφείλει να τηρεί τους κανόνες δανεισμού που θέτει κάθε βιβλιοθήκη καθώς και να επιστρέφει το υλικό έγκαιρα και στην κατάσταση που το παρέλαβε.

Χρεώσεις
--------

Η διακίνηση των βιβλίων γίνεται με υπηρεσία ταχυμεταφοράς (courier). Τα έξοδα επιβαρύνουν εξ' ολοκλήρου τον αιτούντα αναγνώστη. Το προσωπικό της υπηρεσίας διαδανεισμού ειδοποιεί τηλεφωνικώς ή μέσω e-mail τον αναγνώστη για την παραλαβή του βιβλίου. Η παραλαβή του βιβλίου και η καταβολή του κόστους είναι υποχρεωτική και πρέπει να γίνεται εντός τριών ημερών από την ειδοποίηση. Εάν μέσα σε 5 ημέρες από την ημερομηνία άφιξης του υλικού ο ενδιαφερόμενος δεν έρθει να το παραλάβει, τότε το υλικό επιστρέφεται, ενώ ο ενδιαφερόμενος επιβαρύνεται με τη χρέωση της παραγγελίας.

Βιβλιογραφία
------------

* UNIVERSITY OF WAIKATO, 2007. Interlibrary loan [online]. Προσβάσιμη από:
* WIKIPEDIA, 2000. Interlibrary loan. In Wikipedia: the free encyclopedia [online]. St. Petersburg, Florida: Wikimedia Foundation. Προσβάσιμη από:
* AMINPOUR, F. 2005. Inter-Library Loan in Medical Sciences Universities of the Country: Challenges and Effective Factors. FASLNAME-YE KETAB, vol. 16, n. 1, pp. 35-52.
Ο **Αμύντας**, λατιν.: *Amyntas*, ο τετράρχης των Τρόκμων ήταν βασιλιάς της Γαλατίας και πολλών παρακείμενων χωρών μεταξύ 36 και 25 π.Χ. που αναφέρεται από τον Στράβωνα  ως σύγχρονός του. Ήταν γιος του Βρογιτάρου βασιλιά της Γαλατίας στη Μ. Ασία, και της Αδοβογιόνας, κόρης του βασιλιά Δειόταρου του Φιλορωμαίου.

Βιογραφία
---------

Ο Αμύντας φαίνεται ότι κατείχε πρώτα τη Λυκαονία, όπου διατηρούσε περισσότερα από 300 κοπάδια.  Σε αυτήν πρόσθεσε την επικράτεια της Δέρβης με τον φόνο του πρίγκιπά της, Αντίπατρου της Δέρβης, φίλου του Κικέρωνα,  και την Ισαυρία και την Καππαδοκία με τη ρωμαϊκή εύνοια. Αρχικά ήταν γραμματέας του Δειόταρου βασιλιά της Καππαδοκίας και έγινε από αυτόν στρατηγός των Γαλατών, του επικουρικού στρατού που στάλθηκε για να βοηθήσει τον Δ. Ι. Βρούτο και τον Γ. Κάσσιο εναντίον της Β΄ Τριανδρίας, αλλά αυτομόλησε προς τον Μάρκο Αντώνιο λίγο πριν από τη μάχη των Φιλίππων το 42 π.Χ.

Μετά το τέλος του Δειόταρου  ο Αμύντας έγινε βασιλιάς της Καππαδοκίας το 37 ως ηγεμόνας-πελάτης του Μάρκου Αντώνιου. Ο Πλούταρχος τον απαριθμεί στους οπαδούς του Μάρκου Αντώνιου στο Άκτιο και αναφέρεται, ότι αυτομόλησε προς στον Οκταβιανό λίγο πριν τη μάχη. 

Είχε σαν σχέδιό του την επέκταση του κράτους του. Προσπαθώντας να μειώσει τους ανθεκτικούς ορεινούς ηγεμόνες γύρω του, ο Αμύντας έγινε κύριος της Ομονάδα  ή της Οινώνα,  και σκότωσε τον πρίγκιπα εκείνου του τόπου. Αλλά το τέλος αυτού το εκδικήθηκε η χήρα του, έτσι ο Αμύντας έπεσε θύμα το 25, σε ενέδρα που του έστησε εκείνη.  Με το τέλος του η Γαλατία έγινε ρωμαϊκή επαρχία.

Οικογένεια
----------

Ο Αμύντας ήταν πατέρας του:

* Αρτεμίδωρου των Τροκμίων, ενός Γαλάτη ευγενή, ο οποίος νυμφεύτηκε μια πριγκίπισσα των Τεκτοσαγίων, την κόρη του Αμύντα, τετράρχη των Τεκτοσαγίων. Ήταν γονείς τού:
	+ Γάιου Ιούλιου Σεβήρου, ενός ευγενή από την Ακμονία της Γαλατίας, ο οποίος ήταν με τη σειρά του πατέρας των:
		- Γάιου Ιούλιου Βάσσου, ανθυπάτου της Βιθυνίας το 98.
		- Γάιου Ιούλιου Σεβήρου, τριβούνου της Λεγεώνας VI *Ferrata*.

Σημειώσεις
----------

1. ↑  Ανακτήθηκε στις 26  Σεπτεμβρίου 2016.
2. 1 2 3 4 5  Strabo, *Geographia*, xii
3. ↑  Cicero, *Ad Familiares*, xiii. 73
4. ↑  Plutarch, *Parallel Lives*, "Mark Anthony", 61, 63
5. ↑  Pliny, *Naturalis Historia*, v. 23

Βιβλιογραφικές αναφορές
-----------------------

* Smith, William (επιμέλεια); *Λεξικό Ελληνικής και Ρωμαϊκής Βιογραφίας και Μυθολογίας*, "Amyntas (6)", Boston, (1867)
* Κεφάλι, Μπάρκλεϊ ; *Historia Numorum*, "Galatia", (1911)
* Settipani, Christian, *Les Ancêtres de Charlemagne* (Γαλλία: Éditions Christian, 1989).
Η **Διαλογικότητα** (Dialogism) είναι θεωρία που αναπτύχθηκε από τον Ρώσο φιλόσοφο Μιχαήλ Μπαχτίν. Η βασική θέση της θεωρίας είναι ότι το άτομο βρίσκεται σε ένα διαρκή διάλογο με κάτι άλλο, ένα άλλο άτομο ή τεχνούργημα (artifact) και μόνο μέσα σε αυτό το διάλογο αποκτά νόημα. Η θεωρία της διαλογικότητας υποστηρίζει ότι όλα τα νοήματα είναι σχετικά και αποτέλεσμα δύο σωμάτων που καταλαμβάνουν ταυτόχρονα δυο διαφορετικούς χώρους, όπου σώματα μπορεί να είναι τα ανθρώπινα σώματα ή σώματα ιδεών και απόψεων. Η θεωρία της διαλογικότητας αντιλαμβάνεται τον εαυτό ως ένα τριαδικό φαινόμενο που περιλαμβάνει ένα κέντρο, ένα μη-κέντρο και τη σχέση μεταξύ τους. Αυτή η σχέση δεν είναι ποτέ στατική αλλά σε μια διαρκή διαδικασία αλλαγής και επανορισμού της. Βασικές έννοιες της θεωρίας της διαλογικότητας είναι η ετερογλωσσία (heteroglossia) και η εξωτερική θέαση (transgredience). Η ετερογλωσσία αναφέρεται στην ύπαρξη διαφορετικών διαλεγόμενων μερών μέσα στην ίδια γλωσσική έκφραση. Η εξωτερική θέαση είναι η κατάσταση κατά την οποία όλη η ύπαρξη και το βίωμα ενός ατόμου γίνεται πλήρως κατανοητή από ένα τρίτο εξωτερικό άτομο. Την εξωτερική θέαση ο Μπαχτίν τη μελέτησε μέσα από το έργο του Ντοστογιέφσκι. 

Στην ψυχολογία η διαλογικότητα ενέπνευσε τον Χέρμανς Χούμπερτ (Hermans Hubert) να δημιουργήσει μια ψυχοθεραπευτική προσέγγιση που ονόμασε Θεωρία του Διαλογικού Εαυτού

Πηγές
-----

* Michael Holquist (2002). Dialogism: Bakhtin and his World (2nd Edition). London and New York: Routledge
* Hermans Hubert (2001). "The Dialogical Self: Toward a Theory of Personal and Cultural Positioning". Culture & Psychology, 7, 243-281

Εξωτερικοί σύνδεσμοι
--------------------

* ιστοσελίδα του Χέρμανς Χούμπερτ
Ο **Ούγος Μόρτιμερ** (πριν το 1117 - 26 Φεβρουαρίου 1180) Άγγλος ευγενής και λόρδος στο *κάστρο του Γουίγκμορ* ήταν γιος του Ούγου Μόρτιμερ (πέθανε το 1150) και εγγονός του Ράνουλφ Μόρτιμερ. Την περίοδο που κυβερνούσε ο Στέφανος της Αγγλίας γνωστή σαν *"Αναρχία"* ο Ούγος ήταν φανατικός βασιλικός επειδή ο Ερρίκος Α΄ της Αγγλίας είχε κάνει από τον πατέρα του κατάσχεση στο *κάστρο του Γουίγκμορ*. Ο Ούγος φαίνεται ότι διέμενε στην Νορμανδία και επέστρεψε στην Αγγλία το 1137. Βρέθηκε σε σκληρές συγκρούσεις με τους γείτονες λόρδους ιδιαίτερα τον Μάιλς, κόμη του Χέρεφορντ, τον γιο του Ρότζερ και τον Τζόσε του Ντινάν λόρδο του Λάντλοου που συνέλαβε τον Μόρτιμερ με παγίδα και τον απελευθέρωσε με ένα μεγάλο ποσό από λύτρα. Την ίδια περίοδο ο Μόρτιμερ πήρε το βασιλικό κάστρο του Μπρίτζενορθ. 

Ο Ούγος Μόρτιμερ ήταν ένας από τους βαρόνους που αντιτάχθηκαν στο αίτημα του Ερρίκου Β΄ για την επιστροφή των βασιλικών κάστρων (1155), ο Ερρίκος Β΄ της Αγγλίας ξεκίνησε εκστρατεία εναντίον του Ούγου και πολιόρκησε τα τρία κάστρα του Γουίγκμορ, του Μπρίντγκνορθ και του Κλεομπούρι. Ο Ούγος στο Συμβούλιο της Μπρίντγκνορθ υποτάχθηκε στον Ερρίκο Β΄ που του επέτρεψε να κρατήσει τα δυο κάστρα από τα οποία το Κλεομπούρι είχε καταστραφεί στην πολιορκία, το Μπρίντγκνορθ επέστρεψε στο στέμμα. Ο Ούγος Μόρτιμερ παντρεύτηκε την περίοδο 1148 - 1155 την Ματθίλδη λε Μεσίν κόρη του Γουίλιαμ Μεσίν, λόρδου του Σκίπτον στο Γιορκσάιρ και της Σεσίλ του Ρουμιλλί, ήταν επίσης χήρα του Φιλίπ Μπελμεί του Τόνγκ. Ο γιος τους Ρότζερ Μόρτιμερ του Γουίγκμορ διαδέχθηκε τον πατέρα του σαν λόρδος του Γουίγκμορ, είχαν επίσης άλλους τρεις γιους : τον Ούγο (σκοτώθηκε σε τουρνουά), Ραλφ και Γουίλιαμ. Ο Ούγος Μόρτιμερ πέθανε στις 26 Φεβρουαρίου 1180 ή του 1181 και τάφηκε στο Γουίγκμορ.

Παραπομπές
----------

1. ↑  p4898.htm#i48978. Ανακτήθηκε στις 7  Αυγούστου 2020.
2. 1 2 3  Leo van de Pas: (Αγγλικά) *Genealogics*. 2003.
3. ↑  Darryl Roger Lundy: (Αγγλικά) *The Peerage*.
4. ↑  Warren, p. 60-61
5. ↑

Πηγές
-----

* Cawley, Charles, Medieval Lands Project on the Mortimers and the Earls of March, Medieval Lands database, Foundation for Medieval Genealogy.
* Remfry. P.M. Wigmore Castle, 1066 to 1181
* Weis, Frederick Lewis Ancestral Roots of Certain American Colonist Who Came To America Before 1700 (7th ed.)
* Davies, Norman, The Isles: A History
* Barber, Richard, Henry Plantagenet
* Warren, W.L. (1973). Henry II.
Ο **Ούγος του Συλί** (γαλλικά: *Hugues de Sully*, άκμασε μεταξύ 1279-1281) ήταν στρατηγός υπό τον Κάρολο Α΄ των Καπετιδών-Ανζού, βασιλιά της Σικελίας. Του έδωσαν το παρωνύμιο «ο Κόκκινος» (le Rousseau) λόγω των κόκκινων μαλλιών του.

Ο Βουργουνδός ιππότης με το φλογερό και αγέρωχο ταμπεραμέντο σύμφωνα με τους χρονικογράφους, ονομάστηκε εκπρόσωπος (vicarius) του Καρόλου Α΄ στο νεοϊδρυθέν βασίλειο της Αλβανίας τον Αύγουστο του 1279 και οδήγησε τις δυνάμεις της Σικελίας στην ανεπιτυχή προσπάθειά τους να καταλάβουν το Bεράτιο από τη Βυζαντινή Αυτοκρατορία το 1280-1281. Ο Συλύ αιχμαλωτίστηκε σε ενέδρα, οπότε ο στρατός του διασκορπίστηκε και υπέστη πολλές απώλειες, καθώς τον καταδίωκαν οι Βυζαντινοί. Στη συνέχεια μεταφέρθηκε στην Κωνσταντινούπολη, όπου παρέλασε στη θριαμβική οδό μαζί με τους άλλους αιχμαλώτους. Ο Συλύ τελικά απελευθερώθηκε μετά από χρόνια Βυζαντινής αιχμαλωσίας και επέστρεψε στην Ιταλία.

Βιβλιογραφικές αναφορές
-----------------------

* Νόριτς, Τζον Τζούλιους. *Byzantium: The Decline and Fall* (Νέα Υόρκη: Alfred A Kopf, 1996)
Η **διάλεκτος Τσινγκντάο** είναι η τοπική διάλεκτος της πόλης Τσινγκντάο και τις κοντινές πόλεις της Κίνας στην επαρχία Σαντόνγκ.

Συχνά χαρακτηρίζεται ότι απαιτεί "παχιά γλώσσα", καθώς η διάλεκτος συχνά προσθέτει έναν ήχο /[θ]/ ("θ") στο Μανδαρινικό ήχο /[ʂ]/ ("sh"), /[ɕ]/ ("x"), και /[s]/ ("s"). Επίσης, εξαφανίζει πολλούς Μανδαρινικούς ήχους.

Η βασική, αν όχι σε όλα καθολικός κανόνας για τη μετατροπή Πουτονγκχουά στη διάλεκτο Τσινγκντάο στο πινγίν είναι ότι ένας τόνος 1 των Μανδαρινικών θα γίνει 3, το 2 γίνεται 4, το 3 γίνεται 1 και το 4 παραμένει τέσσερις. Ο τόνος 1 της διαλέκτους (μανδαρινικά: 3), επίσης, έχει μια προφορά. (οι ήχοι πινγίν είναι οι: 1ˉ 2ˊ 3ˇ 4ˋ)

Υπάρχουν και άλλες φωνητικές αλλαγές από τα μανδαρινικά στη διάλεκτο Τσινγκντάο:

* "gá •la" (蛤蜊), το τοπικό πικάντικο πιάτο μυδιών, γνωστή στην κινεζική γλώσσα ως "gé •la"
* "hā pì jiū" (喝啤酒), ποτό, μπύρα
* "bài dào •dao" (别叨叨), που σημαίνει "δεν χρειάζεται να πω περισσότερα", αλλά είναι καλύτερα κατανοητό ότι λέγεται "σκάσε". Κυριολεκτικά μεταφράζεται ως "να μην φλυαρώ".
* "Zhei Ba (窄巴), στενό (窄 προφέρεται ως Zhei στη διάλεκτο, διαφορετική από το Ζάι στο Πουτόνγκχουα)
* "Biao (彪)/ Chao (嘲)/ Ban Xian (半仙)/ Yu (愚), σημαίνει ηλίθιος

Σχεδόν όλοι ντόπιοι του Τσινγκντάο μπορούν να καταλάβουν τη κινεζική γλώσσα, αλλά συχνά θα ανταποκριθεί στη διάλεκτο Τσινγκντάο, χωρίς να συνειδητοποιούν ότι το κάνουν. Η διάλεκτος Τσινγκντάο δεν είναι απαραίτητα τυποποιημένα σε όλο το Τσινγκντάο. Διαφορετικές γειτονιές, όπως το Ζανζάν, το Σιντσιαζουάνγκ και το Μαϊντάο θα έχουν τις δικές τους παραλλαγές.

Οι λέξεις της αστικής διαλέκτου προήλθαν μεταξύ των δεκαετιών του 1940 και του 1960. Έχει αναπτύξει σιγά-σιγά τους "-ισμούς" της και την αργκό με την πάροδο των ετών.

Δείτε επίσης
------------

* Μανδαρινικά Τζιαολιάο

Παραπομπές
----------

1. ↑  Hammarström, Harald· Forkel, Robert· Haspelmath, Martin· Bank, Sebastian, επιμ. (2016). «Qingdao dialect». *Glottolog 2.7*. Jena: Max Planck Institute for the Science of Human History.
2. ↑  Yi Ching, Leung. «17 verbal flavors of Shandong: the 101 guide to the dialects of Shandong». *www.zentopia-culture.com/*. Leung Yi Ching. Αρχειοθετήθηκε από το πρωτότυπο στις 18 Φεβρουαρίου 2017. Ανακτήθηκε στις 18 Φεβρουαρίου 2017.

Εξωτερικοί σύνδεσμοι
--------------------

* 鲁葱的母语：青岛话 (στα Κινέζικα)
* 青岛市志•方言志 (στα Κινέζικα)
* 鲁葱的母语：青岛话 (στα Κινέζικα)
Ο **Ούγος του Λουζινιάν** (ή Ούγος Λουσινιανός, γαλλικά: *Hugues de Lusignan*) πρίγκιπας της Γαλιλαίας, ήταν γιός του Γκυ των Λουζινιάν διαδόχου του Βασιλείου της Κύπρου και εγγονός του Ούγου Δ΄ και γιός της Μαρίας των Βουρβόνων.

Ο πατέρας του πέθανε το 1343, πριν από τον παππού του. Η μητέρα του Μαρία το 1346 ή 1347 εγκαταλείπει την Κύπρο και πηγαίνει στη Νάπολη, όπου το 1347, παντρεύεται τον Ροβέρτο του Τάραντα. Ο Ροβέρτος παραχώρησε στη μητέρα του εκτάσεις σε Κέρκυρα, Κεφαλληνία, Καλαμάτα και άλλες στην Αχαΐα.

Όταν το 1359 πέθανε ο παππούς του, δημιουργήθηκε θέμα διαδοχής ανάμεσα σε αυτόν, νόμιμο κληρονόμο του Στέμματος της Κύπρου, και τον Πέτρο, ο οποίος ήταν θείος του και νεότερος αδελφός του πατέρα του. Οι απαιτήσεις του όμως απορρίφθηκαν με το αιτιολογικό ότι ο πατέρας του δεν μπορούσε να ήταν κληρονόμος ανθρώπου που είχε ζήσει περισσότερο από τον ίδιο και συνεπώς δεν υπήρχε κληρονομιά του Γκυ που να περνά στον Ούγο.

Αφού έχασε τον θρόνο της Κύπρου αποφάσισε να διεκδικήσει το πριγκιπάτο της Αχαΐας, που τον διεκδικούσε και ο αδελφός του Ροβέρτου (ο οποίος πέθανε άτεκνος), Φίλιππος Β΄ του Τάραντα. Σε αυτή την διεκδίκηση είχε βρει υποστήριξη και από την μητέρα του Μαρία, η οποία τόσο από δικές της αγορές, όσο και από δωρεές του δεύτερου συζύγου της Ροβέρτου, είχε περιουσία στο πριγκιπάτο της Αχαΐας μεγαλύτερη και από αυτή του Νικολό Ατσαγιόλη. Το 1366, επιχείρησε μαζί με τη μητέρα του, κατάληψη της Πάτρας, αλλά απέτυχε, όπως απέτυχε και η ηγεμονία του στο πριγκιπάτο της Αχαΐας. Συνέχισε όμως να κατέχει τα νοτιοδυτική της Πελοποννήσου.

Το 1369, δολοφονείται ο βασιλιάς της Κύπρου Πέτρος ο Α΄ και ο Ούγο εγκαταλείπει την Ελλάδα για να διεκδικήσει το Στέμμα της Κύπρου. Το 1370, η μητέρα του Μαρία και ίδιος συμφώνησαν με τον Φίλιππο τον Β΄ να εγκαταλήψουν την Αχαΐα, εκτός από την Καλαμάτα, έναντι ετήσιου εισοδήματος 6.000 φλωρινίων. Από τότε ο Ούγο δεν επανεμφανίζεται στα πράγματα της Ελλάδος. Πεθαίνει γύρω στο 1370.

Παραπομπές
----------

1. 1 2 3 4  Μίλλερ, μετάφρ. Λάμπρου, 1909-10, Tόμος A', βλ. πηγές σελ. 409
2. 1 2 3 4  Miller, W. (1908), βλ. πηγές, σελ. 287
3. 1 2  Μίλλερ, μετάφρ. Λάμπρου, 1909-10, Tόμος A', βλ. πηγές σελ. 407
4. 1 2  Miller, W. (1908), βλ. πηγές, σελ. 285
5. ↑  Μίλλερ, μετάφρ. Λάμπρου, 1909-10, Tόμος A', βλ. πηγές σελ. 410-412
6. ↑  Miller, W. (1908), βλ. πηγές, σελ. 287-288
7. ↑  Μίλλερ, μετάφρ. Λάμπρου, 1909-10, Tόμος A', βλ. πηγές σελ. 413
8. ↑  Miller, W. (1908), βλ. πηγές, σελ. 289

Πηγές
-----

* Μίλλερ, Ουΐλλιαμ μετάφρ. Σπυρ. Π. Λάμπρου, 1909-1910, «Ιστορία της Φραγκοκρατίας εν Ελλάδι (1204-1566)» μετά προσθηκών και βελτιώσεων, Tόμος A΄ Εν Αθήναις, Ελληνική Εκδοτική Εταιρεία.
* (Αγγλικά) Miller, W. (1908) *"The Latins in the Levant. A History of Frankish Greece (1204-1566)*" (Cambridge and New York). Αρχειοθετήθηκε 10/11/2017. Ανακτήθηκε 17/06/2017.
Ο **Ούγος** (γαλλ.: *Hugh*, 920 - 962) ήταν αρχιεπίσκοπος του Ρενς τα διαστήματα 925-931 και 940-946. Προερχόταν από τον Οίκο των Καρολιδών

Βιογραφία
---------

Ήταν ο πέμπτος γιος του Ερβέρτου Β΄ κόμη του Βερμαντουά. Έγινε αρχιεπίσκοπος του Ρενς το 925 με την υποστήριξη του πατέρα του, αλλά όταν ο Ερβέρτος Β΄ ήρθε σε ρήξη με τον Ούγο των Ροβερτιδών δούκα των Φράγκων, ο τελευταίος εισέβαλε στο Ρενς, εκτόπισε τον Ούγο των Βαρμαντουά και τοποθέτησε στη θέση του νέο αρχιεπίσκοπο τον Άρταλντ. 

Ο Ούγος των Βερμαντουά είχε γίνει επίσκοπος στα 5 έτη του· πρέπει να ήταν ο νεαρότερος επίσκοπος. Επίτροπός του ήταν ο Άμπο επίσκοπος του Σουασόν, που εκτελούσε το ποιμαντικό έργο στην επισκοπή κατά την ανηλικότητα του Ούγου.

Το 940 άλλαξαν οι συμμαχίες και ο Ερβέρτος Β΄ κατέλαβε το Ρενς, έδιωξε τον Άρταλντ και τοποθέτησε πάλι τον γιο του εκεί. Ωστόσο το 946 πάλι ο Ούγος εκτοπίστηκε και επανήλθε ο Άρταλντ για 2η φορά.

Όταν απεβίωσε ο Άρταλντ το 946, έγινε προσπάθεια να αποκατασταθεί ο Ούγος, αλλά ο πάπας Ιωάννης ΙΒ΄ εναντιώθηκε και όρισε τον Οδέλρικο ως αρχιεπίσκοπο στη Ρενς, ενώ έβαλε στον Ούγο το επιτίμιο της ακοινωνησίας. Ο Ούγος απεβίωσε το 962 στο Μω.

Παραπομπές
----------

1. 1 2  Leo van de Pas: (Αγγλικά) *Genealogics*. 2003. I00185930. Ανακτήθηκε στις 9  Οκτωβρίου 2017.
2. 1 2  Darryl Roger Lundy: (Αγγλικά) *The Peerage*. p36113.htm#i361125. Ανακτήθηκε στις 9  Οκτωβρίου 2017.

Πηγές
-----

* Annals of Flodoard, p. 21

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 7986149068593765730003
* GND: 112809276X

 |

 |
Το **Dinoshark** (ελληνικά: *Δεινοσαυροκαρχαρίας*) είναι μια χαμηλού προϋπολογισμού Syfy ταινία τρόμου σε σκηνοθεσία Κέβιν Ο'Νηλ και με πρωταγωνιστές τους Έρικ Μπάλφουρ, Ίβα Χάσπεργκερ, Άαρον Ντίαζ, Νταν Γκόλντεν καθώς και τον φημισμένο παραγωγό ταινιών χαμηλού προϋπολογισμού Ρότζερ Κόρμαν. Προβλήθηκε στο κανάλι Syfy στις 13 Μαρτίου 2010. 

Το Dinoshark είναι συνέχεια της ταινίας Dinocroc. Ο Ρότζερ Κόρμαν αρχικά πρότεινε μια συνέχεια με τίτλο Dinocroc 2, αλλά το κανάλι Syfy θεώρησε ότι το τηλεοπτικό κοινό θα ανταποκριθεί καλύτερα στις νέες αλλά παρόμοιες ιδέες παρά στις άμεσες συνέχειες. Μια συνέχεια με τίτλο Dinocroc vs. Supergator κυκλοφόρησε στις 26 Ιουνίου, 2010. Το Dinoshark είναι στην πραγματικότητα ένα μοντέρνο ριμέικ του Up from the Depths.

Το Dinoshark έχει περιγράφει ως Dinocroc με βατραχοπέδιλα. Η Μάργκαρεθ Λίονς του Entertainment Weekly είπε ότι αυτό μαζί με το Sharktopus έμελλε να είναι τα κλασσικά του "εξαιρετικά απαίσιου τηλεοπτικού είδους ταινιών".

Πλοκή
-----

Ένας μικρός "Δινοκαρχαρίας" φεύγει από ένα σπασμένο κομμάτι παγετώνα της Αρκτικής που έσπασε λόγω της υπερθέρμανσης του πλανήτη. Μετά από τρία χρόνια ο Δινοκαρχαρίας έχει γίνει ένας αιμοδιψής ενήλικος κυνηγός και σκοτώνει τους τουρίστες στο Πουέρτο Βαγιάρτα του Μεξικού.

Ηθοποιοί και χαρακτήρες
-----------------------

* Έρικ Μπάλφουρ ως *Τρέις Μακ Γκρόου*
* Ίβα Χάσπεργκερ ως *Κάρολ Μπρουμπέικερ*
* Άαρον Ντίαζ ως *Λούις*
* Νταν Γκόλντεν ως *Μάικ*
* Ρότζερ Κόρμαν ως *Δρ. Φράνκ Ρίβς*
* Χριστίνα Νικόλε ως *Ρίτα Βάλντεζ*
* Ρόμπερτ Ρόεσελ ως *Δρ. Σάιμον Ότις*
* Σάρα Κόβα ως *Τζέιντ*

Υποδοχή
-------

Οι κριτικοί και σχολιαστές έτειναν να έχουν τις ίδιες απόψεις σχετικά με τη φύση της ταινίας, βλέποντας το να ακολουθεί την παράδοση των παλαιότερων ταινιών χαμηλού προϋπολογισμού με τέρας με τα αβάσιμα σενάρια, αργά σημεία και την αμφισβητήσιμη ηθοποιία. Και γενικά οι περισσότερες κριτικές για την ταινία ήταν αρνητικές.

Κυκλοφορία
----------

Το Dinoshark κυκλοφόρησε σε DVD από την Anchor Bay στις 26 Απριλίου, 2011.

Εξωτερικοί σύνδεσμοι
--------------------

* Dinoshark στο Rotten Tomatoes
* Dinoshark στο Allmovie
* Παρουσίαση της ταινίας στο Horrornews.net

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Dinoshark  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στη γεωμετρία, το **δεκαεξάγωνο** (από τις ελληνικές λέξεις *δεκαέξι* και *γωνία*) είναι ένα οποιοδήποτε πολύγωνο σχήμα με 16 πλευρές και 16 κορυφές. Οι εσωτερικές γωνίες οποιουδήποτε δεκαεξαγώνου έχουν άθροισμα 2520 μοίρες (°). Το σύμβολο Schläfli του δεκαεξαγώνου είναι {16}.

Κανονικό δεκαεξάγωνο
--------------------

Συνήθως ο όρος δεκαεξάγωνο αναφέρεται σε ένα κανονικό δεκαεξάγωνο, στο οποίο όλες οι πλευρές και όλες οι γωνίες είναι ίσες μεταξύ τους. Σε ένα τέτοιο δεκαεξάγωνο, οι εσωτερικές γωνίες είναι ίσες με ακριβώς 157,5° η καθεμιά.

Το εμβαδό (E) ενός κανονικού δεκαεξαγώνου με μήκος πλευράς *α* δίνεται από τη σχέση:

{\displaystyle E=4a^{2}\cot {\frac {\pi }{16}}=4a^{2}({\sqrt {2}}+1)({\sqrt {4-2{\sqrt {2}}}}+1)}
Το κανονικό δεκαεξάγωνο είναι δυνατό να κατασκευασθεί με κανόνα και διαβήτη:

Κατασκευή ενός κανονικού δεκαεξαγώνου
### Πολύγωνα Petrie

Το κανονικό δεκαεξάγωνο είναι το πολύγωνο Πέτρι για πολλά πολύτοπα περισσότερων διαστάσεων, μερικά από τα οποία παρατίθενται παρακάτω σε ορθογώνιες προβολές:

|  |  |
| --- | --- |
| A15 | 15-simplex |
| B8 | 8-orthoplex | ανορθωμένο 8-orthoplex | διανορθωμένο 8-orthoplex | τριανορθωμένο 8-orthoplex | τριανορθωμένος 8-κύβος | διανορθωμένος 8-κύβος | ανορθωμένος 8-κύβος | 8-κύβος |
| D9 | t7(161) | t6(161) | t5(161) | t4(161) | t3(161) | t2(161) | t1(161) | 9-ημικύβος(161) |

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Κανονικά πολύγωνα |
| --- |
|  |
| 1–20 πλευρών | 
* Μονόγωνο
* Δίγωνο
* Ισόπλευρο τρίγωνο
* Τετράγωνο
* Πεντάγωνο
* Εξάγωνο
* Επτάγωνο
* Οκτάγωνο
* Εννεάγωνο
* Δεκάγωνο
* Ενδεκάγωνο
* Δωδεκάγωνο
* Δεκατριάγωνο
* Δεκατετράγωνο
* Δεκαπεντάγωνο
* Δεκαεξάγωνο
* Δεκαεπτάγωνο
* Δεκαοκτάγωνο
* Δεκαεννεάγωνο
* Εικοσάγωνο
 |
|  |
| Μεγαλύτερα των 20 πλευρών | 
* Εικοσιμονόγωνο
* Εικοσιτετράγωνο
* Εικοσιπεντάγωνο
* Τριακοντάγωνο
* Τριακοντάδίγωνο
* Τετράκονταγωνο
* Πεντάκονταγωνο
* Εξακοντάγωνο
* Επτακοντάγωνο
* Οκτακόνταγωνο
* Εννεάκονταγωνο
* Εκατοντάγωνο
* 257-γωνο
* Χιλιάγωνο
* Μυριάγωνο
* 65537-γωνο
* Δεκακιςμυριάγωνο
* Μεγάγωνο
* Απειρόγωνο
 |
|  |
| Αστεροειδή 5–12 πλευρών | 
* Πεντάγραμμα
* Εξάγραμμα
* Επτάγραμμα
* Οκτάγραμμα
* Εννεάγραμμα
* Δεκάγραμμα
* Ενδεκάγραμμα
* Δωδεκάγραμμα
 |

 |
Χημική δομή του μεθανίου, που είναι η απλούστερη αλειφατική ένωση.
Στη Χημεία και ειδικότερα στη Βιοχημεία με το όνομα **αλειφατική ένωση** ή **άκυκλη ένωση**, ή ακόμα και "*λιπαρά ένωση*", χαρακτηρίζεται όποιαδήποτε οργανική ένωση, τα άτομα της οποίας συνδέονται μεταξύ τους έτσι ώστε να σχηματίζουν ανοιχτή αλυσίδα και όχι κλειστό δακτύλιο, (εξ ου και άκυκλη), σε αντίθεση με την αλεικυκλική ένωση.

Οι αλειφατικές ενώσεις αποτελούν μία από τις μεγαλύτερες ομάδες των οργανικών ενώσεων στην οποία και περιλαμβάνονται τα αλκάνια, τα αλκένια, τα αλκίνια, καθώς και τα παράγωγά τους, όπου παρατηρείται αντικατάσταση ενός ή περισσοτέρων ατόμων υδρογόνου με άτομα άλλων χημικών στοιχείων.

Δείτε επίσης
------------

* Αλειφατικός υδρογονάνθρακας
Ο **αλγόριθμος LOOK** είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

Περιγραφή
---------

Ο αλγόριθμος LOOK μοιάζει πολύ με τον αλγόριθμο χρονοπρογραμματισμού SCAN. Και οι δύο αλγόριθμοι μετακινούν την κεφαλή του δίσκου προς μια κατεύθυνση την φορά ενώ δίνουν τη δυνατότητα στην κεφαλή να κινηθεί και προς αύξοντα αριθμό ιχνών αλλά και προς φθίνοντα αριθμό ιχνών. Σε αντίθεση με τον SCAN ο αλγόριθμος LOOK δεν θα φτάσει μέχρι και το τελευταίο ίχνος του δίσκου αλλά μόλις εξυπηρετήσει την τελευταία αίτηση προς μια συγκεκριμένη κατεύθυνση αλλάζει κατεύθυνση για να εξυπηρετήσει και τις υπόλοιπες αιτήσεις.

Παραλλαγές
----------

Μια παραλλαγή του LOOK είναι ο αλγόριθμος C-LOOK ο οποίος κινεί την κεφαλή του σκληρού δίσκου προς μια μόνο κατεύθυνση. Ο αλγόριθμος αυτός ξεκινάει με μια δεδομένη φορά π.χ. από τον μικρότερο αριθμό ίχνους προς το μεγαλύτερο αριθμό ίχνους και μόλις εξυπηρετήσει και την τελευταία αίτηση επιστρέφει πάλι στην αρχή από όπου ξεκίνησε.

Παράδειγμα
----------

Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2.

Έστω ότι η κεφαλή την δεδομένη στιγμή είναι στο ίχνος 30 και κινείται προς αύξοντα αριθμούς ίχνους.

### LOOK

Ο αλγόριθμος LOOK θα εξυπηρετήσει τις παραπάνω αιτήσεις με την εξής σειρά:  

**30** --> **53** --> **76** --> **88** --> **11** --> **5** --> **2**

### C-LOOK

Ο αλγόριθμος C-LOOK θα εξυπηρετήσει τις παραπάνω αιτήσεις με την εξής σειρά:  

**30** --> **53** --> **76** --> **88** --> **2** --> **5** --> **11**

Απόδοση
-------

Ο αλγόριθμος LOOK έχει καλύτερο μέσο χρόνο αναζήτησης ίχνους σε σχέση με την SCAN διότι δεν επισκέπτεται τα ακραία ίχνη του δίσκου εκτός και αν υπάρχουν αιτήσεις σχετικές με αυτά.

Δείτε Επίσης
------------

* FCFS
* SSTF
* SCAN

Παραπομπές
----------

1. ↑  Λειτουργικά Συστήματα, 2η Ελληνική Έκδοση (Silberschatz, Galvin, Gagne), σελ. 607.

Πηγές
-----

* Λειτουργικά Συστήματα, 2η Ελληνική Έκδοση (Silberschatz, Galvin, Gagne), ISBN 978-960-411-692-8.
Ο **αλγόριθμος χρονοπρογραμματισμού Round-Robin**, γνωστός και σαν **αλγόριθμος RR - χρονοπρογραμματισμός εξυπηρέτησης εκ περιτροπής**, είναι ένας από τους παλαιότερους, πιο δίκαιους και πιο διαδεδομένους αλγόριθμους χρονοπρογραμματισμού για διεργασίες ενός λειτουργικού συστήματος (ΛΣ). Ο αλγόριθμος δεν προκαλεί στέρηση (starvation) και έχει σχετικά απλή και εύκολη υλοποίηση.

Τρόπος λειτουργίας
------------------

Ο αλγόριθμος διατηρεί μια first-in-first-out (FIFO) ουρά για διεργασίες σε κατάσταση ετοιμότητας (ready). Στη συνέχεια, η διεργασία στην αρχή της ουράς εκτελείται για ένα κλάσμα χρόνου ("quantum") ή μέχρι να τεθεί υπό αναστολή (block). Αμέσως μετά τοποθετείται στο τέλος της ουράς και ο χρόνος δίνεται στην επόμενη διεργασία που βρίσκεται στην αρχή.

Αποδοτικότητα αλγορίθμου
------------------------

Το μόνο σημαντικό στοιχείο του αλγορίθμου είναι το μήκος του quantum. Μικρό μήκος quantum έχει ως αποτέλεσμα πολλές εναλλαγές περιβάλλοντος λειτουργίας (context switch), οι οποίες απασχολούν για μεγάλο ποσοστό χρόνου την ΚΜΕ. Στο άλλο άκρο ωστόσο, μεγάλο μήκος quantum μπορεί να προκαλέσει προβλήματα στην αλληλεπίδραση των χρηστών με το σύστημα (π.χ. lag κατά την πληκτρολόγηση).

Εξωτερικοί σύνδεσμοι
--------------------

* An overview of the Round Robin scheduling algorithm - OSDEV Community

Παραπομπές
----------

1. ↑  Milan Milenkovic, *Operating Systems: Concepts and Design*, McGraw-Hill 1987, σελ. 111, ISBN 9780070419209
2. ↑  Phillip A. Laplante, *Real-time systems design and analysis: An Engineers Handbook*, Wiley-IEEE 2004, σελ. 91, ISBN 9780471228554
3. ↑  Jean J. Labrosse, *MicroCOS-II: The Real-Time Kernel*, Newnes 2002, σελ. 45, ISBN 9781578201037
**Ανατροπή πλοίου**, κοινώς "αναποδογύρισμα" και ειδικότερα στη κοινή ναυτική γλώσσα "**σουρφετάρισμα**" χαρακτηρίζεται συνήθως η από βίαιο αίτιο (σφοδρό άνεμο, κυματισμό) μεταβολή της θέσης ισορροπίας ενός πλοίου με συνέπεια αυτό ν΄ ανατραπεί.

Τέτοιο ναυτικό ατύχημα συνέβαινε παλαιότερα στα ιστιοφόρα πλοία όταν ενέσκηπταν απότομοι και ριπαίοι άνεμοι οπότε το πλήρωμα δεν προλάβαινε την κατάλληλη διευθέτηση των ιστίων (πανιών). Στους νεότερους χρόνους, εποχή των μηχανοκινήτων πλοίων, ανατροπή πλοίου μπορεί να συμβεί κυρίως σε επικίνδυνη κλίση πλοίου από μετατόπιση φορτίου ή σε περίπτωση ύπαρξης μεγάλων ελεύθερων επιφανειών ύδατος ή υγρού μεταφερομένου φορτίου. Μέγιστο τέτοιο κίνδυνο διατρέχουν κυρίως τα μεταλλευματοφόρα και τα πλοία μεταφοράς χύδην φορτίου, όταν βρεθούν σε μεγάλο κυματισμό και υποστούν μεγάλους διατοιχισμούς.

Ιδιαίτερη περίπτωση αποτελεί η "**εκούσια ανατροπή**" που μπορεί να συμβεί, όσο κι αν ακούγεται περίεργο, ακόμα και σε διάσωση πλοίου. Κλασικό παράδειγμα εκούσιας ανατροπής υπήρξε εκείνο του ιταλικού θωρηκτού "Λεονάρντο ντα Βίτσι".

Το Θωρηκτό "Λεονάρντο ντα Βίντσι" ευρισκόμενο αγκυροβολημένο στον όρμο του Τάραντα, βάθους 6 οργιών, στις 2 Αυγούστου του 1916 λόγω έκρηξης που σημειώθηκε στη πρυμναία πυριτιδαποθήκη ανατράπηκε τελείως και οι πύργοι του χώθηκαν στο λασπώδη βυθό. Η έκρηξη εκείνη είχε δημιουργήσει δύο μεγάλα ρήγματα εκατέρωθεν της πυριτιδαποθήκης και ένα εγκάρσιο στο κατάστρωμα.  
 
Τότε επιχειρήθηκε μετά από κοπιώδη εργασία καταδυτικών συνεργείων η ανέλκυσή του στην επιφάνεια, με πεπιεσμένο αέρα και σε πλήρη ανατροπή, με την τρόπιδα προς τα πάνω. Στη συνέχεια αργά αργά ρυμουλκήθηκε αναποδογυρισμένο στη μεγάλη μόνιμη δεξαμενή του Τάραντα όπου χωρίς απάντληση της δεξαμενής άρχισαν οι εργασίες επισκευής των πλευρικών ρηγμάτων. Μετά την ολοκλήρωση αυτών και πάλι ρυμουλκούμενο εξήλθε της δεξαμενής όπου και επιχειρήθηκε με επιτυχία η παλινόρθωση του σκάφους και επανεισαγωγή του στη δεξαμενή με κανονικό αυτή τη φορά δεξαμενισμό (με απάντληση) για την ολοκλήρωση των επισκευών. Την εποχή εκείνη το γεγονός αυτό, λαμβάνοντας υπόψη το μέγεθος του σκάφους και τις εξ αυτού δυσκολίες της επιχείρησης, θεωρήθηκε σπουδαίο κατόρθωμα των Ιταλών ναυπηγών επισύροντας τον θαυμασμό όλου του τότε ναυτικού κόσμου.

Επίσης "εκούσια ανατροπή" πραγματοποιείται και στο πείραμα ευσταθείας ειδικά των ναυαγοσωστικών σκαφών στη διάρκεια του οποίου το πλήρωμα παραμένει εντός του σκάφους στις θέσεις του φορώντας ειδικές ζώνες ασφαλείας.
Συντεταγμένες: 37°58′27.12″N 23°43′36.12″E﻿ / ﻿37.9742000°N 23.7267000°E﻿ / 37.9742000; 23.7267000

Το **Ανατολικό Πρόπυλο** ήταν αρχαία πύλη εισόδου στο ανατολικό άκρο της ρωμαϊκής αγοράς, στην Αθήνα της Ελλάδας. Ανεγέρθηκε, περίπου, μεταξύ του 19–11 π.Χ.

Οι κίονες της συγκεκριμένης πύλης εισόδου ήταν ιωνικού ρυθμού, ενώ ήταν κατασκευασμένοι από μπλε και γκρι απόχρωσης μάρμαρο το οποίο προερχόταν από τον Υμηττό. Η συγκεκριμένη πύλη αποτελούσε την ανατολική πύλη εισόδου στην αγορά, ενώ συνδεόταν μέσω σκαλοπατιών με τον Πύργο των Ανέμων, καθώς και με το κτίριο των Βεσπασιανών. Σε ύστερη ημερομηνία, όταν το κτίριο το οποίο έμεινε γνωστό ως Αγορανομείο ανεγέρθηκε στην ανατολική πλευρά της αγοράς, η πύλη οδηγούσε στην είσοδο η οποία βρισκόταν στο δυτικό άκρο της. Εκ της συνολικής κατασκευής, σήμερα, σώζονται τα θεμέλια, καθώς και τα σκαλοπάτια της πύλης, καθώς και μέρος των κιόνων.

Στο δυτικό άκρο της αγοράς βρισκόταν ακόμη μία πύλη, η οποία ήταν γνωστή ως της Αθηνάς Αρχηγέτιδος, το Δυτικό Πρόπυλο, η οποία, σήμερα, σώζεται συγκριτικά σε καλύτερη κατάσταση.

Παραπομπές
----------

1. 1 2 3  (Αγγλικά) «Roman Forum – Library of Hadrian». *Ancient Athens 3D*. Αρχειοθετήθηκε από το πρωτότυπο στις 10 Απριλίου 2016. Ανακτήθηκε στις 4 Απριλίου 2016.
2. 1 2 3  (Αγγλικά) Choremi, Alkistis. «The Roman Agora: the first commercial centre of Athens». *Archaeology of the City of Athens*. Αρχειοθετήθηκε από το πρωτότυπο στις 8 Μαΐου 2016. Ανακτήθηκε στις 4 Απριλίου 2016.
Ο **ανατολικός βάτραχος**, *Pelophylax bedriagae* (Camerano, 1882) ή βάτραχος του Bedriaga, είναι ένα είδος βατράχου της οικογένειας Ranidae που απαντάται στην ανατολική Μεσόγειο.

Περιγραφή
---------

Πρόκειται για ένα μεσαίου-μεγάλου μεγέθους βάτραχο, του οποίο το ολικό μέγεθος εξαρτάται από το ενδιαίτημά του, αν και δεν ξεπερνά τα 15 cm. Παρόμοια, ο χρωματισμός του σώματος του εξαρτάται από το περιβάλλον στον οποίο ζουν.

Γεωγραφική κατανομή
-------------------

Εντοπίζεται από το Δέλτα του Νείλου έως τη Μέση Ανατολή και την Ανατολία, καθώς και στην Ευρώπη (Ελλάδα, Βουλγαρία, Τουρκία, χερσόνησος Κριμαίας). Στην Ελλάδα εντοπίζεται στα ανατολικά νησιά του Αιγαίου (Λέσβος, Χίος, Σάμος, Ικαρία, Κως, Ρόδος) και πιθανότατα στα ανατολικά τμήματα της Θράκης.

Βιολογία
--------

Ημερόβιος, ντροπαλός βάτραχος που συχνά λιάζεται έξω από το νερό και βουτά μέσα σε αυτό μόλις αισθανθεί κίνδυνο. Τρέφεται κυρίως με ασπόνδυλα. Ζευγαρώνει την άνοιξη και τα θηλυκά γεννούν πάνω από 10.000 αυγά συνολικά έως το πέρας την αναπαραγωγικής περιόδου. Τα αυγά εναποτίθενται σε μάζες-συστάδες μερικών εκατοντάδων μέσα στο νερό.

Παραπομπές
----------

1. 1 2 3  Speybroeck, J. Beukema, W. Bok, B. Van Der Voort, J. (2016). *Field Guide to the Amphibians and Reptiles of Britain and Europe.*. San Diego, USA: Bloomsbury Natural History.
2. 1 2 3  «.:| herpetofauna.gr |:. ..Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 24 Ιανουαρίου 2018.
Διεθνής Κλίμακα Πυρηνικών Γεγονότων| Επίπεδο | Χαρακτηρισμός |
| --- | --- |
| 7 | Καταστροφικό ατύχημα |
| 6 | Σοβαρό ατύχημα |
| 5 | Ατύχημα με ευρύτερεςπεριβαλλοντικές επιπτώσεις |
| 4 | Ατύχημα με τοπικές επιπτώσεις |
| 3 | Σοβαρό συμβάν |
| 2 | Συμβάν |
| 1 | Ανωμαλία |
| 0 | Εκτροπή |

Η **Διεθνής Κλίμακα Πυρηνικών Γεγονότων** είναι μια μέθοδος ενημέρωσης του πληθυσμού σχετικά με τη σοβαρότητα πυρηνικών και ραδιολογικών συμβάντων και ατυχημάτων.

Μετά το ατύχημα του Τσερνόμπιλ, οι αρχές της Γαλλίας προχώρησαν στη δημιουργία ενός συστήματος που περιέγραφε το βαθμό επικινδυνότητας πυρηνικών συμβάντων. Πάνω σ' αυτό το σύστημα η Διεθνής Οργάνωση Ατομικής Ενέργειας δημιούργησε την Δ.Κ.Π.Γ. που χρησιμοποιείται από το 1990. Αρχικά, η χρήση της περιοριζόταν σε συμβάντα εντός πυρηνικών σταθμών παραγωγής ενέργειας, αλλά από το 2006 επεκτάθηκε σε όλο τον κύκλο της πυρηνικής βιομηχανίας, όπως μεταφορά, αποθήκευση και χρήση ραδιολογικών υλικών, με την εξαίρεση των στρατιωτικών εφαρμογών.

Πρόκειται για μια κλίμακα 7 επιπέδων στην οποία τα χαμηλότερα επίπεδα 1, 2 και 3 χαρακτηρίζονται ως *συμβάντα* και τα τέσσερα υψηλότερα ως *ατυχήματα*. Γεγονός ήσσονος σημασίας χαρακτηρίζεται *εκτροπή* ή *παρέκκλιση* και ταξινομείται στο επίπεδο 0. Το μέγιστο στην κλίμακα είναι το 7 και ονομάζεται *μεγάλο ατύχημα* ή σε κάποιες γλώσσες *καταστροφικό ατύχημα*. Μέχρι σήμερα, έχουν συμβεί μόνο δύο ατυχήματα επιπέδου 7: στο Τσερνόμπιλ το 1986 και στο σταθμό Φουκουσίμα 1 το 2011.

Παραπομπές
----------

1. 1 2  ∆ιεθνής Κλίμακα Πυρηνικών Γεγονότων. Εθνικό Μετσόβιο Πολυτεχνείο. Σχολή Μηχανολόγων Μηχανικών. Τομέας Πυρηνικής Τεχνολογίας.
2. ↑  The International Nuclear and Radiological Event ScaleΔιεθνής Επιτροπή Ατομικής Ενέργειας (Αγγλικά)
3. ↑  Francis Lambert, Yuri Volkov, North Atlantic Treaty Organization (2006). *Safety improvements through lessons learned from operational experience in Nuclear Research Facilities*. Springer. σελ. 114. ISBN 1-402-03886-0.  Εξωτερικός σύνδεσμος στο `|title=` (βοήθεια)CS1 maint: Πολλαπλές ονομασίες: authors list (link)  (Αγγλικά)
4. ↑  The international nuclear and radiological event scale Αρχειοθετήθηκε 2011-05-10 στο Wayback Machine. Διεθνής Οργάνωση Ατομικής Ενέργειας (Αγγλικά)